Nudvizaĝa grundokolombo

Nudvizaĝa grundokolombo, Metriopelia ceciliae, estas specio de birdo de la familio de Kolombedoj kiuj inkludas kolombojn kaj turtojn. Ĝi troviĝas en Argentino, Bolivio, Ĉilio, kaj Peruo.

Taksonomio kaj sistematiko
La Nudvizaĝa grundokolombo kaj ĝia frata specio Morena grundokolombo (Metriopelia morenoi) estis iam metitaj en la genron Gymnopelia.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021 Oni agnoskis tri subspeciojn, la nomiga Metropelia ceciliae ceciliae, M. c. obsoleta, kaj M. c. zimmeri. Tamen, Birds of the World de la Laboratorio Cornell de Ornitologio konsideras M. c. obsoleta kiel nur "dubinde valida", ironie laŭ signifo de la subspecia nomo en kelkaj lingvoj.Baptista, L. F., P. W. Trail, H. M. Horblit, P. F. D. Boesman, kaj E. F. J. Garcia (2020). Bare-faced Ground Dove (Metriopelia ceciliae), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Eldonistoj). Cornell Lab of Ornithology, Ithaca, NY, USA.  Alirita la 16an de Septembro, 2021

Aspekto
La Nudvizaĝa grundokolombo estas 16 ĝis 17 cm longa kaj pezas proksimume 66 g. La nomiga subspecio estas bruna aŭ grizecbruna supre, kun blankaj aŭ sablokoloraj pintoj sur plumoj donante makulan aspekton. Ĝiaj kolo kaj brusto estas grizaj kun ruĝeca aŭ rozeca nuanco kaj ĝia ventro estas sablokolora. La eksteraj vostoplumoj estas nigraj kun blankaj pintoj. La okulo estas blua aŭ bluecblanka ĉirkaŭita de nuda flava ĝis oranĝa haŭto, kiu estas mem ĉirkaŭita de mallarĝaj nigraj plumoj. Masklaj kaj inaj plumaroj estas esence similaj, kvankam la brusto de la ino estas malpli rozkolora. Junuloj similas al plenkreskuloj. M. c. obsoleta estas pli pala kaj pli griza ol la nomiga, kaj M. c. zimmeri estas pli malhela, pli bruna, kaj havas flavan ĝis bluan okulon.

Distribuado kaj habitato
La nomiga subspecio de Nudvizaĝa grundokolombo vivas en okcidenta Peruo, M. c. obsoleta en norda Peruo, kaj M. c. zimmeri en suda Peruo, okcidenta Bolivio, norda Ĉilio, kaj nordokcidenta Argentino. Ili loĝas en aridaj kaj duonaridaj pejzaĝoj de sabla grundo kun malmulte da vegetaĵaro. En pli altaj areoj ĝi vizitas homajn loĝejojn, ŝajne ĉar la ĉirkaŭa kamparo estas senarba, kaj ĝi ankaŭ estas ofta en gravaj urbaj areoj kiel Lima. En alteco ĝi ĝenerale varias inter 2 000 kaj 4 500 m, sed troviĝas multe pli malalte en okcidenta Peruo.

Referencoj

Kategorio:Kolombedoj
Kategorio:Birdoj de Sudameriko
Kategorio:Birdoj de Peruo